Ernst Jaaksoni Sihtasutus

Ernst Jaaksoni Sihtasutus on 16. oktoobril 1998 president Lennart Meri ettepanekul Ernst Jaaksoni mälestuse jäädvustamiseks Hiiu maakonnas asutatud sihtasutus. Sihtasutuse patroon oli Lennart Meri.Vabariigi Presidendi juures kogunes Ernst Jaaksoni sihtasutuse nõukogu. Presidendi Kantselei pressiteenistus, 28. märts 1999.Ammas, Anneli. Emmaste vald lõi Ernst Jaaksoni mälestuseks sihtasutuse. Eesti Päevaleht, 18. oktoober 1998.

Idee luua sihtasutus tekkis septembris, kui Lennart Meri ja USA ajakirjanik Paul Goble eraviisiliselt Hiiumaad külastasid. Nähes Sõru sadamas vanimat säilinud Eestis ehitatud mootorpurjekat "Alar", mis pika maailmas ringi seilamise järel Taanist Emmastesse tagasi oli toodud, soovitasid külalised anda purjekale Ernst Jaaksoni nimi. Et 1930. aastate lõpul Emmastes Õngu rannas ehitatud purjekat taastada, otsustas volikogu luua sihtasutuse.

Sihtasutuse tegevjuht on Kalev Kotkas.

Sihtasutus on alates 2000. aastast välja andnud rahvusvaheliste suhete õpiraha ning kohuse- ja vastutustundliku riigiametniku auhinda.Vabariigi President andis üle Ernst Jaaksoni õpiraha ja auhinna. Presidendi kantselei pressiteenistus, 15. märts 2000.

2000. aasta kevadel pälvis õpiraha Tartu Ülikoolis politoloogiat õppiv Katrin Uba, 2000. aasta sügisel pälvisid õpiraha Tartu Ülikooli politoloogiaüliõpilane Kaari Kivikas ja Tartu Ülikooli Euroopa Kolledži magistrant Sirli SippVabariigi President andis üle Ernst Jaaksoni õpiraha ja riigiametniku auhinna. Presidendi kantselei pressiteenistus, 13. september 2000.. 2002. aasta sügisel anti õpiraha Harvardi ülikooli üliõpilasele Indrek Vainule, 2004. aasta veebruaris pälvis õpiraha Oxfordi Ülikoolis politoloogiat ja filosoofiat õppiv Paavo Piik.Piirimäe, Kaarel. Lennart Meri Büroo. Paavo Piik sai Ernst Jaaksoni õpiraha. Vaba Eesti Sõna, 4. veebruar 2004. Nii 2002. kui ka 2004. aastal toetas stipendiumi omalt poolt ka Lennart Meri Euroopa SihtasutusKeian, Allan. Lennart Meri andis üle Ernst Jaaksoni ja Euroopa fondi õpiraha. Postimees, 11. september 2002.. 2008. aastal pälvis õpiraha esimene hiidlane, Leedsi Ülikoolis rahvusvahelisi suhteid õppinud Karin Maasel.

Viited

Kategooria:Eesti sihtasutused